CELEX: 62020CA0575
Language: lt
Date: 2021-12-16 00:00:00
Title: Byla C-575/20: 2021 m. gruodžio 16 d. Teisingumo Teismo (dešimtoji kolegija) sprendimas byloje (Fővárosi Törvényszék (Vengrija) prašymas priimti prejudicinį sprendimą) Apollo Tyres (Hungary) Kft. / Innovációért és Technológiáért Felelős Miniszter (Prašymas priimti prejudicinį sprendimą – Oro tarša – Šiltnamio efektą sukeliančių dujų apyvartinių taršos leidimų prekybos sistema – Direktyva 2003/87/EB – Kurą deginantys įrenginiai – I priedas – Bendras šiluminis našumas – Apskaičiavimo būdai – Jungimo taisyklė)

2022 2 21   
            
            
               LT
            
            
               Europos Sąjungos oficialusis leidinys
            
            
               C 84/19
            
         
      2021 m. gruodžio 16 d. Teisingumo Teismo (dešimtoji kolegija) sprendimas byloje (Fővárosi Törvényszék (Vengrija) prašymas priimti prejudicinį sprendimą) Apollo Tyres (Hungary) Kft. / Innovációért és Technológiáért Felelős Miniszter
      
      (Byla C-575/20) (1)
      
      (Prašymas priimti prejudicinį sprendimą - Oro tarša - Šiltnamio efektą sukeliančių dujų apyvartinių taršos leidimų prekybos sistema - Direktyva 2003/87/EB - Kurą deginantys įrenginiai - I priedas - Bendras šiluminis našumas - Apskaičiavimo būdai - Jungimo taisyklė)
      (2022/C 84/23)
      Proceso kalba: vengrų
      
         Prašymą priimti prejudicinį sprendimą pateikęs teismas
      
      
         Fővárosi Törvényszék
      
      
         Šalys pagrindinėje byloje
      
      
         Pareiškėja: Apollo Tyres (Hungary) Kft.
      
      
         Kita administracinio proceso šalis: Innovációért és Technológiáért Felelős Miniszter
      
      
         Rezoliucinė dalis
      
      2003 m. spalio 13 d. Europos Parlamento ir Tarybos direktyvos 2003/87/EB, nustatančios šiltnamio efektą sukeliančių dujų emisijos leidimų sistemą Sąjungoje ir iš dalies keičiančios Tarybos direktyvą 96/61/EB, iš dalies pakeistos 2018 m. kovo 14 d. Europos Parlamento ir Tarybos direktyva (ES) 2018/410, I priedo 3 dalis turi būti aiškinama taip, kad įrenginio bendras nominalus šiluminis našumas turi būti apskaičiuojamas sudedant įrenginį sudarančių techninių mazgų didžiausius nominalius šiluminius našumus, išskyrus atvejus, kai operatoriaus atlikti šio didžiausio nominalaus šiluminio našumo ribojimai yra nuolatiniai ir kompetentinga apyvartinius taršos leidimus suteikianti nacionalinė institucija gali realiai patikrinti šių ribojimų buvimą ir jų nuolatinį pobūdį.
      
         (1)  OL C 28, 2021 1 25.